Ανάλυση SWOT - Βικιπαίδεια

# Ανάλυση SWOT

### Από τη Βικιπαίδεια, την ελεύθερη εγκυκλοπαίδεια

Η ανάλυση SWOT είναι ένα σύγχρονο εργαλείο στρατηγικού σχεδιασμού του Μάρκετινγκ το οποίο χρησιμοποιείται για την ανάλυση του εσωτερικού και εξωτερικού περιβάλλοντος μίας Επιχείρησης. Σε ανάλυση SWOT προβαίνουμε όταν χρειάζεται να λάβουμε μία απόφαση σε σχέση με τους στόχους που έχουμε θέσει ή την επίτευξη αυτών.

Το SWOT προκύπτει από τις λέξεις: Strengths, Weaknesses, Opportunities, Threats.

## [Επεξεργασία] Εφαρμογή

Κατά την ανάλυση SWOT μελετάμε τα δυνατά (Strengths) και αδύνατα (Weaknesses) σημεία μίας επιχείρησης, καθώς και τις ευκαιρίες (Opportunities) και απειλές (Threats) που υπάρχουν. Τα δυνατά και αδύνατα σημεία αφορούν το εσωτερικό περιβάλλον της επιχείρησης καθώς προκύπτουν από τους εσωτερικούς πόρους που αυτή κατέχει (π.χ. ικανότητες προσωπικού και στελεχών, ιδιότητες και χαρακτηριστικά της επιχείρησης, τεχνογνωσία, χρηματοοικονομική υγεία και ικανότητα να ανταποκριθεί σε νέες επενδύσεις, κλπ.). Αντιθέτως οι ευκαιρίες και απειλές αντανακλούν μεταβλητές του εξωτερικού περιβάλλοντος της επιχείρησης και τις οποίες θα πρέπει να εντοπίσει, να προσαρμοστεί ή και να προσαρμόσει όπου κάτι τέτοιο είναι εφικτό (π.χ. είσοδος νέων ανταγωνιστών, ρυθμίσεις στο νομικό περιβάλλον, δημιουργία / εμφάνιση νέων αγορών, κλπ.).

Η μήτρα SWOT περιέχει τόσο ποιοτικά όσο και ποσοτικά στοιχεία.

Εσωτερικό Περιβάλλον | Εξωτερικό Περιβάλλον
Δυνατά Σημεία | Ευκαιρίες
Δυνατό Σημείο | Ευκαιρία για ανάπτυξη Α
... | ...
Αδύνατα Σημεία | Απειλές
Αδυνατο Σημείο | Κίνδυνος - Απειλή Α
... | ...

Ως εργαλείο η ανάλυση SWOT δεν αποτελεί πλήρη μελέτη ενός υπό εξέταση θέματος αλλά ένα χρήσιμο συμπληρωματικό εργαλείο που βοηθάει στην προκαταρτική εξέταση (πολλές φορές) και την εξαγωγή βασικών συμπερασμάτων. Χρησιμοποιείται συμπληρωματικά με την Ανάλυση_Pest και είναι ένα βασικό συστατικό ενός Πλάνου Μάρκετινγκ.

Ανακτήθηκε από "http://el.wikipedia.org../../../%CE%B1/%CE%BD/%CE%AC/%CE%91%CE%BD%CE%AC%CE%BB%CF%85%CF%83%CE%B7_SWOT_f2ea.html"

Κατηγορίες: Μάρκετινγκ

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Česky
- Dansk
- Deutsch
- English
- Español
- Suomi
- Français
- Nederlands
- Polski
- Português
- Română
- Русский
- Slovenčina
- Українська
- 中文